AAV ยืนบวกสวนตลาดฯ รับอานิสงส์ราคาน้ำมันร่วงหนัก โบรกฯวางเป้า 5.10 บ. อัพไซด์พุ่ง 19%
AAV ยืนบวกสวนตลาดฯ รับอานิสงส์ราคาน้ำมันร่วงหนัก โบรกฯคาดกำไรไตรมาส 4/61 ฟื้น วางเป้า 5.10 บ.ดันอัพไซด์พุ่ง 19% ล่าสุด ณ เวลา 10.43 น.อยู่ที่ 4.28 บาท บวก 0.06 บาท หรือ 1.42% สูงสุดที่ 4.32 บาท ต่ำสุดที่ 4.22 บาท ด้วยมูลค่าซื้อขาย 47.97 ล้านบาท ขณะที่ดัชนีตลาดหุ้นไทยโดยรวมลบ 1.64%
25 ธ.ค. 2561

ผู้สื่อข่าวรายงานว่า ราคาหุ้น บริษัท เอเชีย เอวิเอชั่น จำกัด (มหาชน) หรือ AAV ล่าสุด ณ เวลา 10.43 น.อยู่ที่ 4.28 บาท บวก 0.06 บาท หรือ 1.42% สูงสุดที่ 4.32 บาท ต่ำสุดที่ 4.22 บาท ด้วยมูลค่าซื้อขาย 47.97 ล้านบาท ขณะที่ดัชนีตลาดหุ้นไทยโดยรวมลบ 1.64%

ทั้งนี้ ราคาหุ้น AAV ปรับตัวขึ้น รับอานิสงส์ราคาน้ำปรับปรับตัวลงอย่างต่อเนื่อง ซึ่งจะส่งผลให้ต้นทุนปรับตัวลดลงตามไปด้วย
โดย บล.กสิกรไทย ระบุในบทวิเคราะห์ คาดผลการดำเนินงานของ AAV จะกลับมาเป็นบวกอีกครั้งในไตรมาส 4/61 เนื่องจากเป็นช่วงไฮซีซันของอุตสาหกรรม ซึ่งจะหนุนให้ราคาตั๋วโดยสารเฉลี่ยปรับสูงขึ้น นอกจากนี้คาดราคาเฉลี่ยน้ำมันเครื่องบินจะเป็นปัจจัยสำคัญช่วยหนุนอัตรากำไรขั้นต้น ขณะที่เราไม่คาดราคาตั๋วโดยสารเฉลี่ยจะปรับขึ้นอย่างรวดเร็ว เนื่องจากการแข่งขันในตลาดที่ดุเดือดและอุปสงค์ที่ค่อนข้างซบเซา ทั้งนี้ ประเมินราคาเป้าหมาย AAV อยู่ที่ 5.10 บาท
ทั้งนี้ จากราคาหุ้นล่าสุดที่ 4.28 บาท จึงยังคงมีอัพไซด์จากราคาเป้าหมายที่ 5.10 บาท อยู่ 19%